ఆధార్తో మళ్లీ ఫోన్ల నంబర్ల తనిఖీన్యూఢిల్లీ: సుప్రీం కోర్టు ఆదేశాలతో ఆధార్ గుర్తింపు ఆధారంగా ప్రతి టెలిఫోన్ ఖాతాదారుడి వివరాలు మళ్లీ తనిఖీ చేయాలని ప్రభుత్వం నిర్ణయించింది. దీంతో టెలికాం కంపెనీలపై రూ.1,000 కోట్ల వరకు భారం పడుతుందని అంచనా. ఇప్పటికే అప్పుల భారం, పోటీతో సతమతమవుతున్న కంపెనీలపై ఇది మరింత మోతకానుంది. ‘సుప్రీం కోర్టు ఆదేశాలను ప్రతి టెలికాం కంపెనీ ప్రింట్, ఎలక్ర్టానిక్ మీడియాలో ప్రకటనలతోపాటు, ఎస్ఎంఎ్సల ద్వారా తన ఖాతాదారులకు తెలపాలి. దీంతోపాటు కంపెనీలు ఈ వివరాలను తమ వెబ్సైట్లలో అప్లోడ్ చేయాలి’ అని టెలికాం శాఖ కోరింది. తప్పుడు వివరాలతో అక్రమంగా టెలిఫోన్ కనెక్షన్లు తీసుకుంటున్న వ్యక్తులకు చెక్పెట్టేందుకు అన్ని కనెక్షన్లను ఆధార్ కార్డు వివరాలతో వచ్చే ఏడాది ఫిబ్రవరి 6లోపు మళ్లీ చెక్ చేయాలని సుప్రీం కోర్టు గత నెల 6న ఆదేశించింది. ప్రభుత్వ ఆదేశాలతో గతంలోనూ టెలికాం కంపెనీలు ఐడి, చిరునామా పత్రాలు తీసుకుని ‘నో యువర్ కస్టమర్’ ప్రక్రియ పూర్తి చేశాయి. ఇపుడు ఆధార్ కార్డు వివరాల ఆధారంగా ఖాతాదారుల వివరాలు తెలుసుకునేందుకు మళ్లీ పెద్ద ఎత్తున కసరత్తు చేయాల్సి ఉంటుందని టెలికాం కంపెనీలు చెబుతున్నాయి. ఇందుకు అవసరమైన యంత్రాలు సమకూర్చుకోవడంతోపాటు సిబ్బందికి అవసరమైన శిక్షణ ఇచ్చేందుకు ఎంత లేదన్నా కనీసం రూ.1,000 కోట్ల వరకు ఖర్చవుతుందని సెల్యులార్ ఆపరేటర్స్ అసోసియేషన్ ఆఫ్ ఇండియా (సిఔఐ) డైరెక్టర్ జనరల్ రాజన్ మాథ్యూ ఆందోళన వ్యక్తం చేశారు. అయితే దీర్ఘకాలంలో ఈ చర్య పరిశ్రమతో పాటు, ప్రభుత్వానికీ మేలు చేస్తుందన్నారు. తనిఖీ ఎలా అంటే టెలికాం కంపెనీ ముందుగా తన నెట్వర్క్లో ఉన్న ఖాతాదారుడికి వెరిఫికేషన్ కోడ్తో ఒక ఎస్ఎంఎస్ పంపిస్తుంది. అపుడు ఖాతాదారుడు ఇచ్చే ఆధార్ కార్డు వివరాల ఆధారంగా టెలికాం కంపెనీ ఇ-కెవైసి ప్రక్రియ ప్రారంభిస్తుంది. ఇది పూర్తయిన 24 గంటల తర్వాత ఈ వివరాలు నిజమా? కాదా? ధ్రువీకరించి చెప్పాలని ఖాతాదారుడికి మరో ఎస్ఎంఎస్ పంపిస్తారు. ఈ తాజా పరిణామంలో పాత టెలికాం కంపెనీలపై భారం పడనుంది. రిలయన్స్ జియో వంటి కొత్త కంపెనీలపై మాత్రం పెద్దగా భారం ఉండదు.
aadhaartho malli fonla nambarla tanikheenyuudillii: supreem kortu aadesaalato adhar gurtimpu aadhaaramgaa prati telifon khatadarudi vivaraalu malli tanikhee cheyalani prabhutvam nirnayinchindi. deentho telicom companylapai roo.1,000 kotla varaku bharam padutundani anchana. ippatike appula bharam, potiitoe satamatamavutunna companylapai idhi marinta motakaanundi. ‘supreem kortu aadesaalanu prati telicom company print, elecrtanic medialo prakatanalatopaatu, smslc dwara tana khaataadaarulaku telapali. deenthopaatu companylu ee vivaraalanu tama vebsaitlalo aplod cheyali’ ani telicom saakha korindi. tappudu vivaraalatoe akramamgaa telifon kanekshanlu teesukuntunna vyaktulaku chekpettenduku anni kanekshanlanu adhar kaardu vivaraalatoe vache edaadi fibravari 6lopu malli chec cheyalani supreem kortu gatha nela 6na aadesinchindi. prabhutva aadesaalato gatamloonuu telicom companylu aidi, chirunama patraalu teesukuni ‘noo yuvar customer’ prakriya puurti chesaayi. ipudu adhar kaardu vivaraala aadhaaramgaa khaataadaarula vivaraalu telusukunenduku malli pedda ettuna kasarattu cheyalsi untundani telicom companylu chebutunnaayi. induku avasaramaina yantraalu samakuurchukoevadampotaatu sibbandiki avasaramaina sikshana ichenduku entha ledanna kaneesam roo.1,000 kotla varaku kharchavutundani selular aperators asosiation af india (cooni) director janaral rajan maathyuu aandolana vyaktam chesaru. ayithe deerghakaalamlo ee charya parisramatoe paatu, prabhutvaanikii melu chestundannaru. tanikhee ela ante telicom company mundugaa tana netwarklo unna khaataadaarudiki verification kodto oka sms pampistundi. apudu khatadarudu iche adhar kaardu vivaraala aadhaaramgaa telicom company i-kevaisi prakriya praarambhistundi. idhi puurtayina 24 gantala tarvaata ee vivaraalu nijama? kaadaa? dhruveekarinchi cheppaalani khaataadaarudiki maro sms pampistaaru. ee taja parinaamamlo paata telicom companylapai bharam padanundi. relions jio vanti kotta companylapai maatram peddagaa bharam undadu.